хумор за Първата брачна нощ
Един образ бил толкова мързелив, че даже не му се правел с*кс. Родителите му с триста зора го изтикали да се ожени. През първата брачна нощ, ленивецът само лежал и гледал тавана. По някое време, булката го подканила:
- Скъпи, няма ли да се любим?
Оня започнал да шикалкави:
- Аз съм романтична натура! Обичам да правя любов под ромона на дъжда. А пък сега - времето е сухо!
Младоженката се замислила:
- Ще видя какво мога да направя по въпроса!
След което, отишла в банята и пуснала душа.
Мъжът продължил:
- Обичам и да духа лек ветрец!
Жена му пуснала вентилатора и го насочила към леглото.
Ленивецът изтъкнал:
- Обичам да има и светкавици!
Булката почнала да пали и гаси нощната лампа.
Младоженецът приключил:
- Обичам да има и гръмотевици!
Жена му почнала да блъска с крак вратата на нощното шкафче. И го подканила:
- Хайде, де! Няма ли вече да се любим?
Мързеливецът и се сопнал:
- Ти - добре ли си, ма? Кой нормален човек прави с*кс в такава буря!